Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis käib 19. päeva sõda, pärast seda,
kui Hamasi valitsetava Gaza terrorirühmitused
tapsid Lõuna-Iisraeli veresaunas üle 1400 inimese.
USA: Iraani käsilased regioonis olid rünnakute taga
USA vägede vastu Süürias ja Iraagis.
Iisrael ründas objekte Süürias
pärast naaberriigist Põhja-Iisraeli asulate pihta lähtunud mürsutuld.
Iisrael on 19. päeva sõjas, pärast seda,
kui Hamasi valitsetava Gaza islamirühmitused
korraldasid Lõuna-Iisraeli asulais veresauna,
tappes rohkem kui 1400 tsiviilelanikku ja haavates tuhandeid teisi.
IDF lennukid ja suurtükivägi koos Iisraeli Julgeolekuagentuuri ISAga
valmistavad jätkuvalt ette pinnast peatseks maismaaoperatsiooniks,
tehes ulatuslikke rünnakuid Hamasi
ja selle liitlaste terroritaristu pihta Gazas.
Ometi toonitas Iisraeli Kaitsejõudude (IDF) peastaabiülem
kindralleitnant Herzi Halevi,
et Iisraeli armee on valmis järgmiseks etapiks.
IDF on valmis maaoperatsiooniks
ja otsustab koos poliitilise ešeloniga
järgmise etapi meetodi ja aja.
Meil käib sõda.
Praeguses faasis on taktikalisi ja strateegilisi faktoreid,
mis annavad meile lisaaega asju parandada
ja kasutada iga minutit, et veel paremini valmis olla.
Kuigi Jeruusalemma sõjakabinet olevat ettevaatlik
taktikaliste ja strateegiliste kaalutluste suhtes,
kuna maismaarünnak kaasaks Iraani käsul sõtta uusi vaenlasi,
kohtub Iisraeli kaitseminister Yoav Gallant
jätkuvalt sõduritega rindejoonel, toonitades pidevalt,
et sõda kestab, kuni Jeruusalemma sihid on täidetud.
Sõda algas äsja ja kahjuks läheb see midagi maksma.
Olge valmis, nii nagu vaja, mentaalselt, füüsiliselt
ja varustuse poolest. Siseneme territooriumile ja elimineerime Hamasi.
Sõna otseses mõttes. Vastasel juhul meil siin mingit eksistentsi poleks.
See on eeltingimus.
Iisraeli põhjarindel korraldab Hezbollah piiril rünnakuid
Iisraeli armeeobjektide ja asulate pihta,
millele IDF vastab koheselt õhu- ja mürsurünnakutega,
hävitades rohkem kui 30 % Iraani käsilase agentidest,
kes on Teherani käsul surema saadetud.
Ometi vannuvad tulised Hezbollah' järgijad toetust oma juhile,
kes peidab end maaaluses punkris tihedalt asustatud eluhoonete all.
Tänu Allahile, kes on valinud meid märtriteks,
ja tegi meid märtrite perekonnaks. Rahu meie prohvetile Muhhamedile.
Mu lapsed ja mina pärineme kõik samast suguvõsast.
Kus tahes olid al-Sayyedi käsud, kus me ka olema ei pea,
seal me ka oleme.
Mu lapsed ja mina hüüame al-Sayyedi poole:
Oleme sinu teenistuses Nasrallah, sinu teenistuses Nasrallah.
On tähtis märkida, et Iisraelil on piisavalt tõendeid Iraani osaluse kohta
mõrvarliku rünnaku ettevalmistamises ja teostamises, mille Hamas,
Palestiina Islamidžihaad PIJ ja nende Gaza liitlased
7. oktoobril toime panid.
Iraan aitas Hamasi enne sõda otseselt, väljaõppega, relvadega,
rahaga, tehnoloogilise oskusteabega.
Isegi praegu jätkub Iraani abi Hamasile
luureinfo ja agiteerimisega võrgustikes,
õhutamisega kogu maailmas, agiteerimisega Iisraeli vastu.
Lähis-Idas tegutsevad saadikud, käsilased Iraani kutsel Iraagis,
Jeemenis, Liibanonis. Juhised tulevad ühest kohast - Iraanist.
Need, kes destabiliseerivad Lähis-Ida
Hamasi, ISISe kriminaalsete tegude heaks, ei tohiks end peita.
Sooritades inimsusevastaseid kuritegusid, mõrvates isasid
ja vägistades emasid laste silme ees, kes hiljem pandi käeraudu
ja sandistati või põletati elusalt muude sarnaste metsikuste seas,
ja hoides samas oma juhtkonna punkreid Shifa haigla all Gazas
ning hoides relvi ja raketiplatvorme koolides, haiglates, lasteaedades
ja nende ümber muu tsiviiltaristu hulgas,
õhutas Hamas eile Beirutis
veidral pressikonverentsil rahvusvahelist üldsust
Iisraeli vastutusele võtma rahvusvahelise õiguse suhtes.
Okupatsiooni kuritegude tõttu ja nende genotsiidisõja tõttu
kutsume kõiki araabia- ja islamiriike ja ÜROd järgmisele:
esmalt palume neil võtta poliitiline ja moraalne vastutus
ning teha konkreetseid tegusid okupatsiooni agressiooni
ja kuritegude, ning veresaunade lõpetamiseks,
mis on sooritatud laste ja tsiviilelanike suhtes,
mis rikuvad kõiki norme ja rahvusvahelisi õigusi.
Kui Hamas kutsub araabia- ja moslemimaailma
kaitsma Gazas oma terrorimasinat,
käivad Iisraeli ja rahvusvahelise üldsuse vahel kõnelused,
eelkõige USAga humanitaarabi teemal
nn asjaga mitteseotud palestiinlastest rahvastiku toetamiseks
Hamasi valitsetavas sektoris.
Tasub toonitada, et kuigi Iisrael laseb tavaliselt Lõuna-Gazasse toitu ja vett,
ollakse kategooriliselt vastu kütusele,
mis teenib Hamasi ja selle terroriliitlaste huve
rakettide tulistamisel Iisraeli asulatesse
ning nende terroritegevuse juhtimiskeskuse ülalpidamisel.
ÜRO Julgeolekunõukogus peeti aga kriisiistung sõja teemal,
mis järgnes Lõuna-Iisraelis toimunud koletule massimõrvale.
Ärgem unustagem, et rohkem kui 1400 7.10 Hamasi poolt tapetu seas
oli enam kui 30 ÜRO liikmesriigi kodanikku,
sh mitmest siinviibivast riigist.
Ohvrite seas oli vähemalt 33 USA kodanikku.
Igaühel meist on midagi mängus.
Meil kõigil on vastutus kaitsta end terrorismi vastu.
Välisminister Blinken toonitas,
et USA töötab põhjalikult Iraani heidutamiseks,
kes tahab laiendada konflikti,
mille palestiinlaste rühmitused Gazas Iisraelile peale sundisid.
Kui enamik araabia- ja islamimaid väljendasid pahameelt
Iisraeli kaitsesõja suhtes islamistliku Hamasi
ja selle terroriliitlaste vastu Gazas,
siis enamik tsiviliseeritud maailmast edastas selge sõnumi,
toonitades kolme punkti: Iisraeli õigust enesekaitsele;
vajadust tegutseda teadlikult humanitaarkaalutluste suhtes
ja teha kõik võimalik, et sõda ei areneks regionaalseks konfliktiks.
Pärast nõukogu istungit
kordas Iisraeli välisminister Eli Cohen märkusi oma kõnest,
mille alusel Jeruusalemm kutsub riike,
kes järgivat väidetavalt kõrgeid moraalinorme,
toetama Iisraeli sõda terrori vastu.
Hamas on hullem kui ISIS.
Ja nagu kantsler Scholz ütleb, on nad uued natsid.
Pole kaht poolt
praegusel hetkel.
On vaid üks pool - toetada vastasseisus ISISe agressiooniga.
Seetõttu otsustasin tühistada
oma tänase hilisema kohtumise peasekretäriga,
sest vajame seoses toimunuga
selget ja valju häält.
Oleme siin, et öelda - ei iial enam.
Tahan tänada kõiki riike,
kes on tulnud Iisraeli toetama -
president Bidenit, kantsler Scholzi, president Macroni,
peaminister Melonit ja paljusid teisi, kes mõistavad,
et võitleme Iisraeli eest, kuid võitleme ka terve vaba maailma eest.
Pentagoni pressisekretär brigaadikindral Pat Ryder tunnistas,
et Iraani käsilased on rünnanud baase, kus asuvad USA väed
nii Iraagis kui Süürias, ühe nädala jooksul kümneid kordi.
Teame, et rünnakuid teostavaid rühmitusi toetab IRGC ja Iraani režiim.
See, mida näeme, on võimalus olulisemaks eskalatsiooniks
USA jõudude ja personali vastu regioonis lähitulevikus,
mis lähtub Iraani käsilasjõudude ja lõppkokkuvõttes Iraani poolt.
Meie nädalavahetuse teadaandega valmistume selleks eskalatsiooniks,
nii oma jõudude kaitsmiseks kui otsustavaks vastuseks.
Tahan toonitada varasemat mõtet - jätame endale alati õiguse end kaitsta
ega kõhkle kunagi tegutsemast,
kui vaja kaitsta meie jõude ja teisi huve välismaal.
Tasub märkida, et öösel
tulistati Süüriast Põhja-Iisraeli asulate suunas mürske,
millele IDF vastas algselt õhurünnakute ja suurtükitulega.
Hiljem ründasid Iisraeli lennukid kahel erineval missioonil
Süüria armee objekte Dara'a maakonnas
ja väidetavalt Aleppo lennujaama armeesektorit,
kuhu Iraan olevat korduvalt toimetanud relvi,
mis on mõeldud sõja ettevalmistusteks Iisraeli, USA
ja teiste liitlaste vastu regioonis.
Damaskuse juhitud uudisteagentuuri SANA teatel
hukkus rünnakus vähemalt kaheksa Süüria sõjaväelast.
Aitäh, et vaatasite TV7 Iisraeli Uudiseid!
Julgustan paluma rahu ja päästet Jeruusalemmale ja Iisraelile.
Kui meie saated teid õnnistavad ja soovite aidata kanda tootmiskulusid,
kuna TV7 Iisraeli tegevus põhineb täielikult annetustel,
kaaluge annetamst.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmistes saadetes! Seniks - Shalom Jeruusalemmast!
Tõlge: Monika Jaaguri